EkBass/fiwiki-20250220-pages-articles huggingface dataset:
Fredrik Bremberg

Per Fredrik Bremberg (syntyjään Per Fredrik Lindquist; s. 21. kesäkuuta 1973 Västertälje, nyk. Södertälje, Ruotsi) on entinen ruotsalainen jääkiekkoilija. New Jersey Devilsiin varasi Brembergin vuoden 1991 NHL:n varaustilaisuuden kolmannella kierroksella numerolla 55. Hän pelasi NHL:ssä kahdeksan ottelua ilman tehopisteitä kaudella 1998–1999 Edmonton Oilersissa. Fredrik Bremberg oli Elitserienin paras pistemies kaudella 2006–2007 ja pistepörssin kakkonen 2008–2009. Bremberg johtaa kaikkien aikojen pistepörssiä Ruotsin mestaruussarjassa Elitserienissä tehoin 206+375=581. Hän vei ennätyksen Jörgen Jönssoniltä 29. tammikuuta 2009 — vain kymmenen päivää sen jälkeen kun Jönsson oli ottanut sen nimiinsä. Kaudella 2009–2010 Bremberg pelasi Jokereissa SM- liigassa. Kaudeksi 2010–2011 hän siirtyi Elitserieniin HV71-joukkueeseen. Bremberg teki HV71:ssä 25 pistettä, mutta hän sai potkut kauden 2011–2012 alkupuolella, syyskuun lopussa. Tämän jälkeen hän harjoitteli Djurgårdenin juniorijoukkueen kanssa, kunnes teki marraskuussa sopimuksen Timrån kanssa. Timråssa hän pelasi loppukauden aikana 23 ottelua runkosarjassa ja teki niissä 10 pistettä. Karsintasarjassa Bremberg oli Timrån parhaimpia pelaajia ja teki yhdeksässä pelissä kahdeksan pistettä. Kauden jälkeen hän siirtyi takaisin Djurgårdeniin, joka oli tippunut Allsvenskaniin. Bremberg lopetti jääkiekkouransa kauden 2012–2013 jälkeen. ==Saavutuksia ja palkintoja == * Ruotsin mestaruus, Djurgårdens IF (1990–1991) * Rinkens riddare 2006 * Guldhjälmen 2007 * Elitserienin paras pistemies kaudella 2006–2007 * Elitserienin kaikkien aikojen eniten pisteitä tehnyt pelaaja == Lähteet == ==Aiheesta muualla == * * * Fredrik Bremberg on Legends of Hockey * DIF Hockeys spelarinfo om Bremberg Luokka:Ruotsalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1973 syntyneet Luokka:Elävät henkilöt
Syke (oppikirja)

Syke on Editan kustantama terveystiedon oppikirjasarja 7.-9.-luokkalaisille. Kirjasarjan ovat kirjoittaneet Ismo Lehtinen, Tiina Lehtinen, Tero Lukkari ja Soili Soisalo. Sarjan kirjat ovat saatavissa myös kaikki kolme osaa käsittävä yhteisniteenä. ==Lähteet== Luokka:Oppikirjat
Guldhjälmen

Guldhjälmen () on Ruotsin jääkiekkoilun merkittävimpiin luettu palkinto, jonka saajan valitsevat vuosittain pääsarja Elitserienin pelaajat keskuudestaan. Palkinnon lahjoittavat Hockey-lehti ja Jofa, ja sitä on jaettu kaudesta 1985–1986 lähtien esikuvanaan NHL:n Lester B. Pearson Award -palkinto. == Voittajat == *1986 - Kari Eloranta, HV71 *1987 - Peter Lindmark, Färjestads BK *1988 - Anders Eldebrink, Södertälje SK *1989 - Anders Eldebrink, Södertälje SK *1990 - Bengt-Åke Gustafsson, Färjestads BK *1991 - Håkan Loob, Färjestads BK *1992 - Håkan Loob, Färjestads BK *1993 - Peter Forsberg, MODO Hockey *1994 - Peter Forsberg, MODO Hockey *1995 - Per-Erik Eklund, Leksands IF *1996 - Esa Keskinen, HV71 *1997 - Jarmo Myllys, Luleå HF *1998 - Tommy Söderström, Djurgårdens IF *1999 - Jan Larsson, Brynäs IF *2000 - Rikard Franzén, AIK *2001 - Kristian Huselius, Västra Frölunda HC *2002 - Ulf Söderström, Färjestads BK *2003 - Niklas Andersson, Västra Frölunda HC *2004 - Magnus Kahnberg, Västra Frölunda HC *2005 - Henrik Lundqvist, Frölunda HC *2006 - Andreas Karlsson, HV71 *2007 - Fredrik Bremberg, Djurgårdens IF *2008 - Tony Mårtensson, Linköpings HC *2009 - Johan Davidsson, HV71 *2010 - Mats Zuccarello Aasen, MODO Hockey *2011 - Magnus Johansson, Linköpings HC *2012 – Jakob Silfverberg, Brynäs IF *2013 – Bud Holloway, Skellefteå AIK ==Lähteet == * Luokka:SHL:n palkinnot
Elektromyografia

Elektromyografia eli lihassähkökäyrä (EMGLyhenneluettelo, Kotus) on tutkimus, jossa kuvataan lihasten ja hermojen sähköisiä ilmiöitäTerveyskirjasto. Duodecim. Siinä rekisteröidään ja analysoidaan lihastoimintaan liittyviä sähköilmiöitä. Yleisimpien EMG-laitteistojen avulla voidaan tutkia 1–16 eri lihasta samanaikaisestiBiomekaniikkaa liikunnan ja terveydenhuollon ammattilaisille s. 21 == Katso myös == * Elektroneuromyografia == Lähteet == == Aiheesta muualla == Luokka:Sairaalatekniikka Luokka:Diagnostiset tutkimukset
Gertrud (Hesse)

Gertrud on saksalaisen kirjailijan Hermann Hessen (1877–1962) vuonna 1910 ilmestynyt teos. Se on kuvaus nuoren säveltäjän elämästä ja onnettomasta rakkaudesta. Gertrud on myös syvällinen analyysi musiikin voimasta. Luokka:Hermann Hessen teokset Luokka:Vuoden 1910 kirjat
Aria

Aria (myös Areia, , ) oli maakunta muinaisessa Persian valtakunnassa. Se käsitti osapuilleen saman alueen kun nykyaikainen Afganistanin Heratin maakunta. Kyyros II Suuri liiti alueen Persian valtakuntaan noin 550 eaa. Persialaisvallan pääkaupunki oli Artakoana, joka ehkä sijaitsi samalla paikalla kun nykyinen Herat. Aleksanteri Suuri valtasi alueen. Artakoana nimettiin uudelleen Aleksandriaksi. Aleksanterin kuoleman jälkeen Ariasta tuli osa Seleukidien valtakuntaa. Vuonna 167 eaa. Aria liitettiin Parthian valtakuntaan. == Lähteet == * Luokka:Persian maakunnat
Timo Kietäväinen

Timo Päivö Kalervo Kietäväinen (s. 31. tammikuuta 1957 Juva) on suomalainen virkamies ja entinen kansanedustaja. Hän toimi keskustan kansanedustajana Mikkelin läänin vaalipiiristä 1983–1991. Kietäväinen aloitti Kevan toimitusjohtajana toukokuussa 2016 ja jäi tehtävästä eläkkeelle marraskuussa 2021. ==Ura== Kietäväinen valmistui ylioppilaaksi vuonna 1976, valtiotieteiden kandidaatiksi 1981 ja maisteriksi Helsingin yliopistosta 1982. Valmistuttuaan hän toimi Juvan kunnan suunnittelusihteerinä. Vuosina 1989–1990 Kietäväinen toimi Juvan kunnanvaltuuston puheenjohtajana. Eduskuntaan Kietäväinen valittiin vuoden 1983 vaaleissa. Kansanedustajana hän oli jäsen laki- ja talousvaliokunnassa (1983–1986) ja talousvaliokunnassa (1985–1986). Presidentin valitsijamiehenä Kietäväinen oli vuosien 1982 ja 1988 vaaleissa. Eduskuntauransa Kietäväinen toimi Suomen Kunnallisliiton (nyk. Kuntaliitto) toimitusjohtajana 1992–1993. Vuodesta 1993 hän toimi Kuntaliiton varatoimitusjohtaja. Kietäväinen valittiin Kevan toimitusjohtajaksi helmikuussa 2016. Hän aloitti tehtävässä toukokuussa 2016. Eläkkeelle hän jäi marraskuussa 2021. ==Luottamustehtäviä== Kietäväinen on toiminut muun muassa *Kunnallisliiton hallituksen puheenjohtajana *Osuuskunta Suomen Asuntomessujen hallituksen puheenjohtajana *Osuuspankkien Keskuspankin (OKO) ja Osuuspankkien keskusjärjestön hallintoneuvostojen jäsenenä *Ekokemin hallituksen puheenjohtajana *Novo Groupin hallintoneuvoston puheenjohtajana *FCG Finnish Consulting Groupin hallituksen varapuheenjohtajana ja *Savon Sanomain Kirjapaino Oy:n hallituksen jäsenenä ==Tunnustuksia== Vuonna 2018 presidentti Sauli Niinistö myönsi Kietäväiselle maaneuvoksen arvonimen.Presidentti myönsi arvonimiä suomalaisille. Aamulehti 29. kesäkuuta 2018, s. B7. Alma Media. == Lähteet == Luokka:Kansanedustajat Luokka:Suomen Keskustan poliitikot Luokka:Juvan kunnanvaltuutetut Luokka:Etelä-Savon vaalipiiri Luokka:Suomalaiset järjestöjohtajat Luokka:Vuonna 1957 syntyneet Luokka:Elävät henkilöt Luokka:Erityisavustajat
István Sándorfi

István Sándorfi (Ranskassa Étienne Sandorfi; 12. kesäkuuta 1948 Budapest, Unkari -- 26\. joulukuuta 2007 Pariisi, Ranska) oli Ranskassa asunut unkarilainen taidemaalari. == Elämä == Sándorfin isä työskenteli Unkarissa toimineelle amerikkalaiselle yritykselle, minkä vuoksi hänet tuomittiin vankeuteen viideksi vuodeksi vuonna 1950. Hän vapautui vain muutamaa päivää ennen Unkarin kansannousua vuonna 1956.http://www.muvesz- vilag.hu/kepzomuveszet/visszatekinto/7698http://www.fosaw.com/biography.htm Istvánin ollessa 8-vuotias hän muutti perheensä mukana Unkarista ensin Saksaan jossa asui vuoteen 1958 asti ja myöhemmin Ranskaan. Hän opiskeli Pariisissa École des Beaux-Arts -taidekoulussa ja kävi myös École des Arts décoratifs -koulua. Sándorfi kuoli nopeasti edenneeseen sairauteen Pariisissa 26. joulukuuta 2007. Hänet haudattiin Budapestiin.http://index.hu/kultur/klassz/sandorfi1228/ Hänellä oli kaksi tytärtä, Ange (s. 1974) ja Eve (s. 1979). == Taide == Sándorfi aloitti öljyväreillä maalaamisen 12-vuotiaana. 1970-luvulta lähtien 15 vuoden ajan hän toimi itse omana mallinaan, sillä hän ei halunnut muiden näkevän työskentelyään. Sándorfin ensimmäinen näyttelynsä pidettiin pienessä pariisilaisessa galleriassa hänen ollessaan 17-vuotias. Ensimmäinen merkittävä näyttely järjestettiin vuonna 1973 Pariisin modernin taiteen museossa. Sen jälkeen hänen töitään oli näytteillä Euroopan ja Yhdysvaltojen eri kaupungeissa, kuten Pariisissa ja New Yorkissa. Vuodesta 1988 alkaen Sándorfi maalasi etupäässä naisia. Malleina olivat useimmiten hänen omat tyttärensä. Naisten vartaloiden viereen oli asetettu epätavallisia esineitä. Tämän lisäksi hän maalasi muutamia asetelmia, joissa oli pulloja ja hedelmiä. Unkarissa hänen töistään järjestettiin kaksi näyttelyä, vuonna 2006 Budapestissa ja vuonna 2007 Debrecenissä. == Lähteet == == Aiheesta muualla == * Artportal: István Sándorfi * István Sándorfin taiteen fanisivu * Muutama kuva * Hänen kuvansa * István Sándorfi kuoli (unkariksi) * In Memoriam István Sándorfi Luokka:Unkarilaiset taidemaalarit Luokka:Ranskalaiset taiteilijat Luokka:Vuonna 1948 syntyneet Luokka:Vuonna 2007 kuolleet
Andrea Maffei

Andrea Maffei (1798–1885) oli italialainen runoilija ja libretisti. Hän myös käänsi muun muassa Schilleriä. Hän kirjoitti Schillerin Rosvojen pohjalta libreton Verdin oopperaan I masnadieri. Vanhalla iällään hänestä tuli senaattori. Maffei oli naimisissa kreivitär Clara Maffein kanssa, mutta erosi. Luokka:Italialaiset runoilijat Luokka:Italialaiset libretistit Luokka:Italialaiset poliitikot Luokka:Vuonna 1798 syntyneet Luokka:Vuonna 1885 kuolleet
Käyränokka

Käyränokka (Drepanornis albertisi) on Papua-Uudessa-Guineassa tavattava paratiisilintujen heimoon kuuluva varpuslintu. Laji luokitellaan usein sirppinokkien (Epimachus) sukuun, mutta BirdLife Suomi katsoo sen kuuluvan käyränokkien (Drepanornis) sukuun. == Koko ja ulkonäkö == Kooltaan käyränökka on noin 35 cm. Koiraan selkä ja siivet ovat väritykseltään ruskeat. Rinta on harmaa ja kaulassa on oransseista höyhenistä koostuva viuhkamainen muodostelma. Lajin musta ja pitkä nokka kaartuu voimakkaasti alaspäin. Nokan tyvessä on kaksi sarvimaista höyhentä. Naaras on ruskea ja vatsastaan voimakkaasti mustaviiruinen. == Levinneisyys ja elintavat == Käyränokka elää Papua-Uudessa-Guineassa. Linnun elinympäristöä ovat metsät. Laji oleskelee latvuskerroksissa yleensä yksinään. Lintu käyttää ravintonaan hyönteisiä, hyönteisten toukkia sekä hedelmiä. Käyränokan puussa sijaitseva pesä on avoin, kuppimainen ja rakennettu tikuista ja sammalista. == Lähteet == Luokka:Paratiisilinnut
Kivitalo

Kivitalo on talo, jossa kantavat rakenteet on tehty kivestä, tiilestä, betonista tai muusta niihin verrattavasta kovasta materiaalista. Kivitaloja ovat mm. harkko- ja betonielementtitalot. Kivitalojen sanotaan olevan puutaloihin verrattuna hyvin paloturvallisia, varsinkin jos myös yläpohja tehdään kivestä.Viisasten kivi on kotimainen kivi Rakentaja Kuitenkin tulipaloissa palaa irtaimisto, joten tappavia tulipaloja voi syttyä mistä tahansa materiaalista valmistetussa talossa.Puutaloon liitetään edelleen monia myyttejä Rakennustieto Kivitalo on ollut tyypillinen Välimeren maissa jo antiikin ajoista asti. Esimerkiksi Pompeijin talot oli tyypillisesti tehty kivestä, ja niiden lattiat betonista.Housing in Pompeii Indiana University Kivitaloja on rakennettu Suomessa yli 250 vuoden ajan. Helsingin ensimmäinen kivitalo Burgmanin talo rakennettiin 1600-luvun lopulla, ja vanhin säilynyt kivitalo on Sederholmin talo, joka valmistui 1757.Helsingin ensimmäisen kivitalo oli Burgmanin talo Helsingin Sanomat 2008Mikä on Helsingin vanhin rakennus? Tarinoiden Helsinki == Lähteet == Luokka:Talotyypit
Järvsöfaks

Järvsöfaks (23. kesäkuuta 1994 Järvsö, Ljusdal – 19. lokakuuta 2020) oli ruotsalainen kylmäverinen ravihevonen, jota pidetään maailman kaikkien aikojen parhaana kylmäverisenä ravihevosena. Järvsöfaks juoksi vuodet 1997–2009 kestäneellä urallaan yhteensä 234 kilpailua, joista se voitti 201. Vuonna 2005 ori ravasi edelleen voimassa olevan kylmäveristen maailmanennätyksen 1.17,9. Järvsöfaksia valmensi ja ohjasti hevosen omistaja Jan-Olov Persson. == Ura == Järsöfaks voitti urallaan lukuisia suurkilpailuja ansaiten palkintorahoja noin 2,1 miljoonaa euroa. Ori voitti muun muassa Solvallassa kilpailtavan Elitkampenin vuosina 2002–2006. Järvsöfaks saavutti myös kylmäveristen maailmanennätyksen perättäisten voittojen määrässä voitettuaan 42 kilpailua vuosina 2003–2005. Voitettujen lähtöjen määrässä Järvsöfaks rikkoi norjalaisen Alm Svartenin maailmanennätyksen 184:nnellä voitollaan joulukuussa 2008. Järvsöfaks äänestettiin Ruotsissa vuoden hevoseksi (Årets häst) neljä kertaa peräkkäin vuosina 2002—2005 ja vuoden kylmäveriseksi (Årets kallblod) 12 kertaa 1998–2009. Ruotsin raviurheilun Hall of Fameen Järvsöfaks valittiin vuonna 2013. Vuonna 2010 Hudiksvallissa nimettiin Järvsofaksin mukaan tie Järvsöfaks väg. Vuonna 2004 Järvsöfaks sairastui harvinaiseen Baron Gruff -taudiksi kutsuttuun sisäelinsairauteen, mutta palasi kilparadoille vielä saman vuoden lopussa. Lokakuussa 2020 ilmoitettiin, että Järvsöfaks lopetetaan. Päätöksen taustalla ovat hevosen korkea ikä ja sen kärsimät erilaiset vaivat. == Lähteet == == Aiheesta muualla == Luokka:Ruotsalaiset ravurit
Iloveyou

Iloveyou, toisinaan nimellä LoveLetter on sähköpostimato, jonka saastuttamia viestejä levisi ensimmäisen kerran Aasiassa, Euroopassa ja Yhdysvalloissa toukokuussa 2000. Mato löydettiin 4. toukokuuta 2000 ja se näyttää saaneen alkunsa Filippiineillä. Kahdeksan päivän päästä 50 miljoonaa infektiota oli raportoitu. Mato leviää lähettämällä käyttäjän koneelta sähköpostia Microsoft Outlookin ensimmäiseen 50 sähköpostiosoitteeseen. Sähköpostin otsikkona on "ILOVEYOU" (). Viestissä on mukana tiedosto LOVE-LETTER-FOR-YOU.txt.vbs (rakkauskirje sinulle). Tiedosto on Microsoftin VBScriptillä kirjoitettu madon koodi. Oletusasetuksilla Microsoft Windows piilottaa tiedostojen päätteet, joten käyttäjä voi luulla tiedoston olevan tekstitiedosto (pääte .txt) ja yrittää avata sen klikkaamalla sitä, jolloin mato käynnistyy. Käynnistymisensä jälkeen mato asettaa itsensä käynnistymään koneen käynnistyessä ja lähettää itsensä edelleen. Mato hakee myös verkkolevyiltä tietyntyyppisiä tiedostoja, jotka se korvaa itsensä kopiolla, tavoitteena levitä edelleen toisille koneille toisten käyttäjien yrittäessä avata tiedostoja. ==Lähteet== Luokka:Tietokonemadot
Pesäpallon Välisarja 1940

Vuonna 1940 pelattiin Välisarjan kolmas kausi. Sarjajärjestely ei sodan jälkimainingeissa onnistunut suunnitellulla tavalla, mutta sarja saatiin kuitenkin pelatuksi loppuun saakka. Hämeenlinnan Pallokerho voitti mestaruuden. ==Välisarja 1940== === Itäsarja === Joukkue O V T H Juoksut Pts ESK LV Etelä-Saimaan Kisa 1 1 0 0 5-3 2 Lapinlahden Veto 1 0 0 1 3-5 0 3-5 Itä-Suomen repaleisen tilanteen vuoksi välisarjaan saatiin vain kaksi joukkuetta mukaan suunnitellun 8-10 joukkueen asemesta. Sarjan ainoa ottelu pelattiin 15.9. Lapinlahdella. === Länsisarja === Pohjoislohko Ylihärmässä 24-25.8. Joukkue O V T H Juoksut Pts SMJ YJ VM VV Seinäjoen Maila-Jussit 3 3 0 0 9-2 6 4-1 3-0 Ylihärmän Junkkarit 3 1 0 2 9-6 2 1-2 7-0 1-4 Vaasan Maila 3 1 0 2 7-11 2 6-0 Veitsiluodon Vastus 3 1 0 2 4-10 2 Etelälohko Joukkue O V T H Juoksut Pts HPK HNM KH VL LP Hämeenlinnan Pallokerho 4 3 0 1 37-20 6 19-1 9-5 Helsingin NMKY 4 3 0 1 26-28 6 9-4 11-1 Katajanokan Haukat 4 2 1 1 33-20 5 13-4 10-1 Valtion lentokonetehdas 4 1 1 2 12-22 3 1-5 6-6 Loimaan Palloilijat 4 0 0 4 10-28 0 4-5 0-4 Loimaata edusti kakkosjoukkue sen ykkösen pelatessa mestaruussarjaa. Lopputurnaus Seinäjoella 21.-22.9. Joukkue O V T H Juoksut Pts HPK HNM YJ SMJ Hämeenlinnan Pallokerho 3 3 0 0 10-6 6 4-2 3-2 Helsingin NMKY 3 2 0 1 15-7 4 10-2 Ylihärmän Junkkarit 3 1 0 2 5-13 2 Seinäjoen Maila- Jussit 3 0 0 3 3-7 0 2-3 1-3 0-1 === Välisarjan mestaruusottelu === Etelä- Saimaan Kisa – Hämeenlinnan Pallokerho 29.9. Lauritsala ESK HPK 3-9 Hämeenlinnan Pallokerho voitti Välisarjan mestaruuden HPK nousi Suursarjaan 1941. ESK ja HNMKY karsivat keväällä toisesta paikasta. ==Lähteet== * http://www.mrasilainen.com/sarjat/1940/1940_vs.htm Luokka:Pesäpallon välisarjakaudet Luokka:Vuoden 1940 pesäpallo
Liinamaa

Liinamaa on seuraavien suomalaisten henkilöiden sukunimi: * Keijo Liinamaa (1929–1980), valtakunnansovittelija, pääministeri 1975 * Matti Liinamaa (1908–1968), agrologi, kansanedustaja (Maalaisliitto) * Pirkko Liinamaa (1932–2021), televisiotoimittaja * Verneri Liinamaa (1898–1972), satukirjailija
Pesäpallon Valtakunnansarja 1940

Valtakunnansarjaa pelattiin myös talvisodan jälkeen. Sekavissa oloissa pystyttiin ratkaisemaan yhdeksän alueen mestarit. ==Aluemestarit 1940== * Pohjois-Karjala: Pankakosken Tehtaan Urheilijat * Kaakkois-Suomi: Tainionkosken Urheilijat * Kymenlaakso: Haminan Palloilijat 2 * Lappi: Lapin Pojat, Rovaniemi * Etelä-Pohjanmaa: Ylistaron Veikot * Uusimaa: Riihimäen Pallonlyöjät 2 * Häme: Kyröskosken Ponsi * Lahti: Heinolan Mailapojat * Pohjois-Pohjanmaa: Oulun Pyrintö ==Aiheesta muualla== * http://www.vessix.kotisivukone.com/files/vessix.kotisivukone.com/Pesis/1940/1940-sarjat.xls == Lähteet == * SVUL:n toimintakertomus vuodelta 1940, sivu 136 (pdf 49/50) Luokka:Pesäpallon B-sarjakaudet Luokka:Vuoden 1940 pesäpallo
Sosiaalioikeus

Sosiaalioikeus on oikeudenala, joka sääntelee ja tutkii kansalaisten oikeutta toimeentuloturvaan, hoito- ja huolenpitopalveluihin sekä perhe-etuuksiin. Se liittyy melko läheisesti sosiaalipolitiikkaan ja molemmilla on keskeinen asema eurooppalaisissa yhteiskunnissa. Sosiaalioikeuden piiriin kuuluu asuminen, koulutuksen tukeminen, terveyden suojelu, työllisyys ja sosiaaliturva, jonka osa-alueita ovat huolenpito, perheen tukeminen, terveydenhoito ja toimeentulon turvaaminen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palstat 532–542. Sosiaaliset oikeudet koostuvat kansallisesta lainsäädännöstä, EU-oikeudesta ja kansainvälisistä sopimuksista. Suomen sosiaalioikeudellinen lainsäädäntö on varsin laaja. Suomen laki -teoksen eripainos Sosiaali- ja terveydenhuoltolainsäädäntö 2009 sisältää 921 sivua. Näin laajaa kokonaisuutta kansalaisten on vaikea hallita. Pohjoismaiselle sosiaaliturvalle on leimallista, että palvelut rahoitetaan verovaroin eikä vakuutuspohjaisesti. Järjestelmän menonlisäykset ilmenevät kansalaisten verojen korotuksina, joita seuraamalla he voivat valvoa kustannuksia. Vakuutuspohjaisissa järjestelmissä valvonta on välillistä ja etäämpää eli sen suorittaa vakuutustarkastus. Sosiaalioikeus on syntynyt teollistuneen yhteiskunnan myötä. Se syntyi vuonna 1881 Saksassa, jossa Otto von Bismarck loi sosiaalivakuutusjärjestelmän. Suomen ensimmäiset sosiaalilait olivat asetus teollisuusammateissa olevain työntekijäin suojelemisesta (18/1889) ja laki koskeva työnantajan vastuunalaisuutta työntekijää kohtaavasta ruumiinvammasta (44/1895). ==Lähteet== Luokka:Julkisoikeus
Taurian palatsi

Taurian palatsi () on Pietarin keskustan ja Smolnan välillä sijaitseva uusklassista arkkitehtuuria edustava palatsi. Katariina II rakennutti palatsin vuosina 1783–1789 suosikilleen, Taurian ruhtinaalle Grigori Potjomkinille. Sen on suunnitellut arkkitehti Ivan Starov. Yksikerroksiset käytävät liittävät doorilaisen pylväikön ja matalan kupolin koristaman päärakennuksen kaksikerroksisiin sivurakennuksiin, jotka muodostavat leveän etupihan. Alun perin piha oli yhdistetty kanavalla suoraan Nevaan, mutta vuosina 1858–1863 palatsin eteen pystytettiin Pietarin vesilaitoksen rakennusryhmä. Palatsi toimi aikanaan lukuisten maalaiskartanoiden mallina. Sen vaatimattoman arvokkaan ulkoasun vastapainona olivat loistokkaat sisätilat, joissa järjestettiin upeita juhlia. Kahdeksankulmaisen kupolisalin yhdisti valtavaan talvipuutarhaan suurenmoinen joonialaisten pylväiden reunustama valkoinen pylvässali. Palatsin takana sijaitsee samaan aikaan rakennettu maisematyyppinen Taurian puisto. Potjomkinin kuoltua Taurian palatsi toimi yhtenä Katariina II:n suosikkiresidensseistä. Paavali I:n aikana siitä tehtiin ratsukaartin kasarmi. Vuonna 1801 palatsi palautui tsaariperheen käyttöön, ja arkkitehti Luigi Rusca uudisti osan sen sisätiloista. Samaan aikaan taiteilija I. Scotti teki palatsin yhä jäljellä olevat kattomaalaukset. Talvipuutarhasta tehtiin vuosina 1906–1907 Venäjän valtakunnanduuman istuntosali. Helmikuun vallankumouksen jälkeen palatsi toimi väliaikaisen hallituksen, Pietarin työläisneuvoston ja Venäjän neuvostojen toimeenpanevan keskuskomitean kokouspaikkana. Tammikuun 18. päivänä 1918 siellä ehti kokoontua Venäjän perustuslakia säätävä kokous. Myöhemmin palatsissa pidettiin neuvostojen, VKP(b):n ja Kominternin edustajakokouksia ja kongresseja. Vuonna 1918 se nimettiin Moisei Uritskin mukaan, mutta nimitys ei vakiintunut käyttöön. 1930-luvulla palatsiin oli sijoitettu Neuvostoliiton kommunistinen maatalousyliopisto ja toisen maailmansodan jälkeen vuoteen 1990 saakka Leningradin puoluekorkeakoulu. Nykyään siellä toimii IVY-maiden parlamenttien yhteistyöelin. Taurian palatsin osoite on ulitsa Špalernaja 47. Lähin metroasema on Tšernyševskaja. ==Lähteet== ==Aiheesta muualla== * Taurian palatsi Pietari-tietosanakirjassa Luokka:Pietarin palatsit
Pesäpallon Välisarja 1941

Pesäpallon välisarjasta 1941 ei loppujen lopuksi tullut mitään. Seuraavat joukkueet olivat kelpuutettuja sarjaan: * Helsingin NMKY * Katajanokan Haukat * Lahden Mailaveikot * Kotkan Suojeluskunnan Urheilijat * Valtion lentokonetehdas, Tampere * Seinäjoen Maila-Jussit * Ylihärmän Junkkarit Sarjan piti käynnistyä 15.6. Namikan ja Lahden välisellä kamppailulla. Vaikkei ensimmäistäkään ottelua tiettävästi pelattu, Lentokonetehtaan ja Seinäjoen joukkueet nostettiin Suursarjaan kesäksi 1942. ==Lähteet== * http://www.mrasilainen.com/sarjat/1941/1941_vs.htm Luokka:Pesäpallon välisarjakaudet Luokka:Vuoden 1941 pesäpallo
Vero-oikeus

Vero-oikeus on julkisoikeuden piiriin kuuluva oikeudenala, joka käsittelee verojen keräämistä julkisyhteisöille. Finanssioikeus on yläkäsite, jonka alaan kuuluvat vero-oikeus ja finanssihallinto-oikeus. Finanssioikeus on oppi julkisyhteisöjen varainkäytöstä eli talouden suunnittelusta, budjeteista, määrärahoista, tilinpidosta ja valvonnasta.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 1141–1148. Vero-oikeus on hyvin kansallinen oikeudenala, sillä valtiot haluavat itse päättää verojärjestelmästään ja verotuksen tasosta. Euroopan unionin piirissä on kuitenkin sovittu teknisesti varsin yhtenäisestä arvonlisäverotuksesta ja osittain valmisteverotuksesta. Vero-oikeuteen liittyvä kansainvälinen näkökohta on kaksinkertainen verotus, jota on pyritty estämään valtioiden välisillä kahdenkeskisillä ja monenkeskisillä sopimuksilla tai yksipuolisesti valtion sisäisillä laeilla. Vero-oikeudella ja yksityisoikeudella on useita yhtymäkohtia, sillä monia verovelvollisen yksityisoikeudellisia toimia verotetaan (esimerkiksi kauppaa) tai veron kohteesta säännellään yksityisoikeudessa (esimerkiksi perinnöstä). Yleensä tällaiset tapahtumat ymmärretään samalla tavoin sekä vero-oikeudessa että yksityisoikeudessa eli tapahtumalla ei ole erillistä vero-oikeudellista sisältöä. ==Lähteet== Luokka:Verotus Luokka:Julkisoikeus
Benelli M4 Super 90

Benelli M4 Super 90 on italialaisen Benelli Armin suunnittelema ja valmistama kaasumäntätoiminen itselataava haulikko. Yhdysvaltain merijalkaväki otti sen vuonna 2001 palveluskäyttöönhttp://www.usmcweapons.com/articles/M1014/M1014NF.htm nimikkeellä M1014.http://world.guns.ru/shotgun/sh19-e.htm == Lähteet == == Aiheesta muualla == Luokka:Haulikot
Pyhän Kolminaisuuden kirkko (Kulitsa ja pasha)

Pyhän Kolminaisuuden kirkko () on klassismia edustava kirkkorakennus Pietarin kaakkoisosassa lähellä Nevan rantaa. Omaperäisen ulkomuotonsa takia kirkko ja siihen liittyvä kellotorni ovat saaneet nimityksen Kulitsa ja pasha (Кули́ч и Па́сха, Kulitš i Pasha). Ruhtinas Aleksandr Vjazemski rakennutti kirkon Pietarin lähellä omistamaansa Aleksandrovskojen kylään Katariina II:n lahjoittamilla varoilla vuosina 1785–1787. Arkkitehti Nikolai Lvov loi erikoisen rakennuskokonaisuuden, joka on samalla hienostunut ja runollinen. Kirkon muodostaa joonialaisten pylväiden reunustama kupolikattoinen rotunda (”kulitsa”). Sen vieressä on korkea pyramidimainen kellotapuli (”pasha”). Tarinan mukaan arkkitehti oli saanut innoituksensa Roomassa sijaitsevasta Vestan pyörötemppelistä ja preettori Gaius Cestius Epulon haudalle pystytetystä Cestiuksen pyramidista. Samat yksinkertaiset geometriset muodot toistuvat usein hänen tuotannossaan. Alkuperäistä sommitelmaa häiritsee jonkin verran vuosina 1857–1859 pystytetty lisärakennus. Kirkon sisätilaa koristavat korinttilaiset pylväät ja alttarisyvennyksen yllä leijuvat enkelit. 1700-luvun puolivälistä oleva ikonostaasi on siirretty Vasilinsaarella sijainneesta Marian ilmestyksen kirkosta. Nykyään rakennus on toimiva ortodoksinen kirkko. Sen osoite on Obuhovskoi oborony -prospekti 235. Lähin metroasema on Proletarskaja. ==Lähteet== ==Aiheesta muualla== * Kulitsa ja pasha Pietari- tietosanakirjassa Luokka:Pietarin kirkot Luokka:Uusklassinen arkkitehtuuri‎
Jokikylä (Petsamo)

Jokikylä oli kylä Suomeen vuosina 1920-1944 kuuluneen Petsamon kunnan keskiosassa, Neuvostoliitolle sodan jälkeen luovutetulla alueella. Jokikylä muodostettiin vuonna 1930 valtioneuvoston vahvistamassa Petsamon uudessa kyläjaossa yhdistämällä yhdeksi kyläkunnaksi useampia aiempia kyliä; näin yhdistyneet kylät olivat Alaluostari, Yläluostari, Moskova ja Puska. Nimitys Jokikylä tuli siitä, että kylä käsitti Petsamonjoen alueen joen suulla sijainneen Petsamon kirkonkylän eteläpuolelta. Jokikylän alueella sijaitsivat Petsamon ortodoksinen luostari, Petsamon luterilainen kirkko ja Petsamon lentokenttä. == Lähteet == * === Viitteet === Luokka:Petsamon kylät
Martin O’Malley

Martin Joseph O’Malley (s. 18. tammikuuta 1963) on yhdysvaltalainen demokraattipuolueen poliitikko. Hän toimi Marylandin osavaltion kuvernöörinä vuosina 2007–2015. Ennen kuvernööriksi tuloa hän työskenteli Baltimoren pormestarina 1999–2007. O’Malley oli Baltimoren kaupunginvaltuuston jäsen 1991–1999. O’Malley valmistui kandidaatiksi Amerikan katolisesta yliopistosta vuonna 1985 ja juristiksi (J.D.) Marylandin yliopiston 1988. Hän sai oikeuden toimia asianajajana samana vuonna. Toukokuussa 2015 O’Malley ilmoitti asettuvansa demokraattien esivaaliehdokkaaksi vuoden 2016 presidentinvaaleihin. Hän vetäytyi ehdokkuudesta helmikuussa 2016 saatuaan Iowan esivaalissa vain noin viiden prosentin kannatuksen. == Lähteet == == Aiheesta muualla == *Martin O'Malleyn vaalisivut Luokka:Marylandin kuvernöörit Luokka:Yhdysvaltalaiset demokraattipoliitikot Luokka:Vuonna 1963 syntyneet Luokka:Elävät henkilöt
Linja 3 (Pariisin metro)

Paris Métro Ligne 3 on yksi Pariisin metron 16 linjasta Pariisissa, Ranskassa. Se yhdistää Levallois-Perretin ja Bagnoletin Saint Lazaren rautatieaseman, Républiquen ja suurten bulevardien (Grands Boulevards) kautta. Linjan pituus on noin 11,7 km ja asemia on 25. Keskimääräinen aseman väli on 488 m. 91,6 miljoonalla käyttäjällään linja on Pariisin metron kymmenenneksi käytetyin. Linja 3bis oli vuoteen 1967 asti osana linjaa 3. Linjan kalustona on 5 yksikköä MF 67-vaunuja. Linja 3 kulkee seuraavien turistinähtävyyksien läheltä: * St-Lazaren rautatieasema * Opera Garnier * Pariisin vanha pörssi * Le Sentier * Place de la République * Père-Lachaise == Historia == * 10. lokakuuta 1904: Linja avattiin välillä Père-Lachaise-Villiers. 15 asemaa. * 25. tammikuuta 1905: Linjaa jatkettiin Père-Lachaisesta Gambettaan. 1 uusi asema. * 23. toukokuuta 1910: Linjaa jatkettiin Villiersistä Pereireen. 3 uutta asemaa. * 15. helmikuuta 1911: Linjaa jatkettiin Pereirestä Porte de Champerretiin. 1 uusi asema. * 27. marraskuuta 1921:Linjaa jatkettiin Gambetasta Porte des Lilasiin (Nykyinen 3bis). 3 uutta asemaa. * 24. syyskuuta 1937: Linjaa jatkettiin Porte de Champerretistä Pon de Levalloisiin. 3 uutta asemaa. * 1967: Linjaan 3 otetaan ensimmäisenä käyttöön uusi MF 67-kalusto. * 23. maaliskuuta 1971: Osuus välillä Gambetta-Porte des lilas erotetaan uudeksi omaksi linjakseen 3bis. * 2. huhtikuuta 1971: Linjaa jatkettiin Gambetasta Gallieniin. == Kartta ja asemat == * Pont de Levallois-Bécon * Anatole Franche * Louise michel * Porte de Champerret * Pereire, vaihtomahd.: RER C * Wagram * Malesherbes * Villiers, vaihtomahd.: linja 2 * Europe * Saint-Lazare, vaihtomahd.: RER E, linjat 12, 13 ja 14 * Havre Caumartin, vaihtomahd.: linja 9 * Opéra * Quatre Septembre * Bourse * Sentier * Réaumur-Sébastopol, vaihtomahd.: linja 4 * Arts et Métiers, vaihtomahd.: linja 11 * Temple * République, vaihtomahd.: linjat 5,8,9 ja 11 * Parmentier * Rue St-Maur * Père-Lachaise, vaihtomahd.: linja 2 * Gambetta, vaihtomahd.: linja 3bis * Porte de Bagnolet * Gallieni === Uudelleennimetyt asemat === * 15. lokakuuta 1907: Rue St-Denis uudelleennimettiin Réaumur-Sébastopoliksi. * 1926: Caumartin uudelleennimettiin Havre-Caumartiniksi. * 1. toukokuuta 1946: Valliern uudelleennimettiin Louise Micheliksi. * Syyskuu 1998: Saint-Maur uudelleennimettiin Rue St-Mauriksi. == Lähteet == * RATP:n englanninkieliset kotisivut Luokka:Pariisin metro
Redemption (Agnesin albumi)

Redemption on Agnes Pihlavan 21. lokakuuta 2009 julkaistu albumi. == Kappaleet == # Own Two Feet - 3.55 (säv. ja san. Tuomas Heikkinen) # For Your Redemption - 3.03 (säv. ja san. Janne Storm) # Don`t Fall In Love - 4.15 (säv. ja san. J. Ahola) # Wasn't It Enough - 4.37 (säv. Tuomas Heikkinen, san. Tuomas Heikkinen, Pekka Heino) # Maybe I Was Wrong (Our Sweet Placebo) - 4.14 (säv. ja san. Janne Storm) # In My Dreams - 4.17 (säv. Tuomas "Gary" Keskinen, san. Tuomas "Gary" Keskinen, Salla Lehtinen) # You Believe Her - 3.35 (säv. Tuomas Heikkinen, san. Tuomas Heikkinen, Kimmo Blom) # Seventeen - 4.17 (säv. Tuomas Heikkinen, san. Tuomas Heikkinen, Kimmo Blom) # Ready to Fall - 3.35 (säv. Jani Hölli, san. Piritta Lumous) # Footsteps - 3.21 (säv. Tuomas Heikkinen, san. Tuomas Heikkinen, Kimmo Blom) # This Moment - 4.25 (säv. ja san. Timo Kotipelto, Tuomas "Gary" Keskinen) # Tears with a Smile (Ancara Feat. Agnes) - 4.24 (säv. Wahlsten, san. Salminen) == Kokoonpano == * Agnes Pihlava - laulu * Rale Tiiainen - rummut * Toni Hintikka - basso * Mikko P. Mustonen - kitarat, kosketinsoittimet * Tuomas Heikkinen - kitarasoolot biiseissä 1, 4, 8, 10 * Gary Keskinen - kitarat biisissä 11 * Tuomas Nieminen - taustalaulu * Pete Eskola - piano "In My Dreams" * Janne Storm - kitarasoolot biiseissä 3 ja 5 * Ville Wallenius - akustinen kitara biisissä 6 == Arvostelut == * Imperiumi.net: 8+/10Imperiumi.net: Levyarvio == Lähteet == == Aiheesta muualla == * Redemption discogs.com -sivustolla Luokka:Agnesin albumit Luokka:Vuoden 2009 albumit
Se ainoa oikea

Se ainoa oikea (She’s the One) on vuonna 1996 valmistunut komediallinen elokuva. Pääosissa ovat Edward Burns, Mike McGlone, Jennifer Aniston, Cameron Diaz ja Maxine Bahns. == Juoni == Elokuva kertoo veljeksistä Mickeystä ja Francisista. Veljekset Mickey ja Francis ovat todella erilaisia. Isoveli Mickey on taksikuski New Yorkissa, ja on mennyt naimisiin naisen kanssa, johon tutustui vain päivän ennen liittoa. Francis on taas pörssimeklari Wall Streetilla. Hän pyrkii suunnittelemaan kaikki tekonsa etukäteen. Mutta hän ei pystykään suunnittelemaan sitä, että rakastuu veljensä ex-morsiameen. Mickey ottaa taksiinsa Hopen, joka on matkalla ystävänsä häihin. Mickey lähtee seuralaiseksi, ja he menevät naimisiin tanssilattialla. Mickey muuttaa Hopen ahtaaseen asuntoon, jossa on kylppärin katossa reikä ja kuuma vesi sekä sähköt vaihtelevat. Franciksen vaimo Renée on kyllästynyt siihen, ettei Francis enää harrasta seksiä hänen kanssaan, joten hän rupeaa tiedustelemaan hänen sukulaisiltansa, onko Francis mahdollisesti homo. Francis tapaa Wall Streetilla Heatherin, Mickeyn exän, ja pettää Renéetä Heatherin kanssa. Francista myös huolettaa se, että Heather maksoi opiskelunsa olemalla prostituoitu, ja se, että Heatherin ystävä Papa antaa hänelle parempaa seksiä, vaikka Papa on Heatherin isää vanhempi. Hope kertoo lähtevänsä Ranskaan opiskelemaan, eikä Mickey oikein tiedä lähtisikö mukaan. Hän kuitenkin päättää lähteä. Francis jättää vaimonsa, ja kosii Heatheria, joka onkin mennyt juuri naimisiin Papan kanssa. Francis soittaa imelän anteeksipyyntöpuhelun Renéelle, joka onkin palannut yhteen vähän ylipainoisen koulupoikaystävänsä kanssa. Kun Francis kertoo erostansa äidillensä, hän lähtee rukoilemaan, mitä hän on tehnyt todella paljon. Käykin ilmi, että hänellä on ollut suhde rautakaupan pitäjän kanssa. == Näyttelijät == == Lähteet == == Aiheesta muualla == * * Luokka:Vuoden 1996 yhdysvaltalaiset elokuvat Luokka:Yhdysvaltalaiset romanttiset komediat
Falsnesfjellet

Falsnesfjellet on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee lähellä Yykeänperää. Huipun korkeus on 1 157 metriä merenpinnasta. ==Lähteet== Luokka:Omasvuono Luokka:Tromssan läänin vuoret Luokka:Skandit
Punk Goes Pop

Punk Goes Pop on kokoelmalevy ja osa Punk Goes...-sarjaa jota tekee Fearless Records. Se koostuu pop-kappaleista tehdyistä covereista, joita ovat tehneet eri punk-esittäjät. Levy on julkaistu 3. huhtikuuta vuonna 2002 ==Kappaleet== # Nimi Esittäjä Alkuperäinen esittäjä Pituus 1\. "I Want It That Way" Dynamite Boy Backstreet Boys 3:32 2\. "Candy" Slick Shoes Mandy Moore 3:31 3\. "Everywhere" Yellowcard Michelle Branch 3:35 4\. "Get the Party Started" Stretch Arm Strong Pink 2:04 5\. "Like a Prayer" Rufio Madonna 3:49 6\. "Bye Bye Bye" Further Seems Forever 'N Sync 3:25 7\. "Crush" Noise Ratchet Mandy Moore 3:02 8\. "I'm like a Bird" Element 101 Nelly Furtado 3:50 9\. "Survivor" Knockout Destiny's Child 2:24 10\. "I'm Real" The Starting Line Jennifer Lopez 3:28 11\. "The Way You Love Me" Keepsake Faith Hill 4:12 12\. "Sometimes" Reach the Sky Britney Spears 3:34 13\. "All or Nothing" Fake ID O-Town 3:20 14\. "Borderline" Showoff Madonna 3:39 15\. "Send Me an Angel" Thrice Real Life 3:24 16\. "...Baby One More Time" Nicotine Britney Spears 2:33 17\. "Heaven Is a Place on Earth" Student Rick Belinda Carlisle 3:27 Luokka:Vuoden 2002 kokoelma-albumit Luokka:Punk Goes... -sarja
Reppiniemenvaara

Reppiniemenvaara (, ) on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Bentsjorddalenin eteläpuolella. Vuoren korkein kohta on 1 349 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret
Kvitlifjellet

Kvitlifjellet on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Skibotndalenin eteläpuolella. Vuoren korkein kohta on 1 330 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit
Punk Goes Metal

Punk Goes Metal on kokoelmalevy ja osa Punk Goes...-sarjaa jota tekee Fearless Records. Se koostuu heavy metal-kappaleista tehdyistä covereista, joita ovat tehneet eri punk esittäjät. Levy on julkaistu 1. elokuuta vuonna 2000 ==Kappaleet== # Nimi Esittäjä Alkuperäinen esittäjä Pituus 1\. "Breaking the Law" Divit Judas Priest 2:09 2\. "Talk Dirty to Me" Jughead's Revenge Poison 3:26 3\. "My Michelle" AFI Guns N' Roses 3:33 4\. "War Ensemble" Bigwig Slayer 5:10 5\. "Heaven" New Found Glory Warrant 3:30 6\. "Bark at the Moon" Strung Out Ozzy Osbourne 3:32 7\. "I Remember You" The Ataris Skid Row 3:38 8\. "Harvester of Sorrow" Link 80 Metallica 4:31 9\. "Sexual Abuse" Guttermouth St. Madness 3:56 10\. "T.N.T." Dynamite Boy AC/DC 3:19 11\. "Little Fighter" Death By Stereo White Lion 4:09 12\. "Youth Gone Wild" Swindle Skid Row 3:02 13\. "I Don't Know" Turnedown Ozzy Osbourne 4:38 14\. "Looks That Kill" Diesel Boy Mötley Crüe 3:46 15\. "Holy Wars... The Punishment Due" Rx Bandits Megadeth 5:10 16\. "Love Song" Ten Foot Pole Tesla 2:36 17\. "Why Rock?" The Aquabats Leather Pyrate 4:52 Luokka:Vuoden 2000 kokoelma-albumit Luokka:Punk Goes... -sarja
Buoidenjunni

Buoidenjunni on Skandeilla sijaitseva vuorenhuippu Tromssan lääniin kuuluvassa Omasvuonon kunnassa, Norjassa. Se sijaitsee Skibotndalenin eteläpuolella. Huipun korkeus merenpinnan tasosta on 1 210 metriä. ==Lähteet== Luokka:Omasvuono Luokka:Tromssan läänin vuoret Luokka:Skandit
Lågberget

Lågberget on Skandeilla sijaitseva vuorenhuippu Tromssan lääniin kuuluvassa Omasvuonon kunnassa, Norjassa. Se sijaitsee Skibotndalenin eteläpuolella. Huipun korkeus merenpinnan tasosta on 1 248 metriä. ==Lähteet== Luokka:Omasvuono Luokka:Tromssan läänin vuoret Luokka:Skandit
Yleisurheilun sisäratojen Euroopan-mestaruuskilpailut 1971

Yleisurheilun sisäratojen Euroopan-mestaruuskilpailut järjestettiin vuonna 1971 Sofiassa, Bulgariassa. Kisojen ajankohta oli 13.–14. maaliskuuta. Kisapaikkana oli Festivalna-halli, jonka juoksurata oli 200 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Valeri Borzov 6,6 Jobst Hirscht 6,7 Manfred Kokot 6,8 400 m Andrzej Badeński 46,8 Boris Savtšuk 47,4 Aleksandr Bratšikov 47,6 800 m Jevgeni Aržanov 1.48,7 Phil Lewis 1.50,5 Andrzej Kupczyk 1.50,5 1 500 m Henryk Szordykowski 3.41,4 Vladimir Pantelei 3.41,5 Gianni Del Buono 3.42,1 3 000 m Peter Stewart 7.53,6 Wilfried Scholz 7.54,4 Juri Aleksašin 8.01,2 60 m aj Eckart Berkes 7,8 Aleksandr Demus 7,9 Sergio Liani 7,9 4 × 400 metriä Waldemar Korycki Jan Werner Andrzej Badeński Jan Balachowski 3.11,1 Aleksandr Bratšikov Semjon Kotšer Boris Savtšuk Jevgeni Borisenko 3.11,9 Krăstjo Hristov Aleksandăr Janev Aleksandăr Popov Jordan Todorov 3.15,6 4 × 800 metriä Valeri Taratynov Stanislav Meštšerskih Aleksei Taranov Viktor Semjaškin 7.17,8 Krzysztof Linkowski Zenon Szordykowski Michał Skowronek Kazimierz Wardak 7.19,2 Paul-Heinz Wellmann Godehard Brysch Dieter Friedrich Bernd Eppler 7.25,0 Korkeushyppy István Major 217 Jüri Tarmak 217 Endre Kelemen 217 Seiväshyppy Wolfgang Nordwig 540 Kjell Isaksson 535 Juri Isakov 530 Pituushyppy Hans Baumgartner 812 Igor Ter-Ovanesjan 791 Vasile Sarucan 788 Kolmiloikka Viktor Sanejev 16,83 Carol Corbu 16,83 Gennadi Savlevitš 16,24 Kuulantyöntö Hartmut Briesenick 20,19 Valeri Voikin 19,54 Ricky Bruch 19,50 === Naiset === Laji Kultaa Kultaa Hopeaa Hopeaa Pronssia Pronssia 60 m Renate Stecher 7,3 Sylviane Telliez 7,4 Annegret Irrgang 7,4 400 m Vera Popkova 53,7 Inge Bödding 54,3 Maria Sykora 54,4 800 m Hildegard Falck 2.06,1 Ileana Silai 2.06,5 Rosemary Stirling 2.06,6 1 500 m Margaret Beacham 4.17,2 Ljudmila Bragina 4.17,8 Tamara Pangelova 4.18,1 60 m aj Karin Balzer 8,1 Annelie Ehrhardt 8,1 Teresa Sukniewicz 8,3 4 × 200 metriä Marina Nikiforova Tatjana Kondraševa Ljudmila Aksjonova Natalja Tšistjakova 1.37,1 Annelie Wilden Elfgard Schittenhelm Annegret Kroniger Christine Tackenberg 1.38,0 Ivanka Venkova Ivanka Košnitšarska Sofka Kazandžieva Monka Bobtševa 1.39,7 4 × 400 metriä Ljubov Finogenova Galina Kamardina Vera Popkova Ljudmila Aksjonova 3.36,6 Gisela Ahlemeyer Gisela Ellenberger Annette Ruckes Christa Czekay 3.39,6 Svetla Zlateva Stefka Jordanova Džena Bineva Tonka Petrova 3.47,8 Korkeushyppy Milada Karbanová 180 Vera Gavrilova 180 Cornelia Popescu 178 Pituushyppy Heide Rosendahl 664 Irena Szewińska 656 Viorica Viscopoleanu 653 Kuulantyöntö Nadežda Tšižova 19,70 Margitta Gummel 19,50 Antonina Ivanova 18,69 == Mitalitaulukko == 1\. 8 9 6 23 2\. 4 4 2 10 3\. 4 3 1 8 4\. 3 2 2 7 5\. 2 1 1 4 6\. 1 0 1 2 7\. 1 0 0 1 8\. 0 2 3 5 9\. 0 1 1 2 10\. 0 1 0 1 11\. 0 0 3 3 12\. 0 0 2 2 13\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1971 == Lähteet == * 1971 Luokka:Vuoden 1971 yleisurheilu Luokka:Bulgarian yleisurheilu Luokka:Sofian urheilu
Imagáisi

Imagáisi on Skandien Lyngsalpenen osassa sijaitseva vuori Omasvuonon ja Tromssan kuntien rajalla, Pohjois-Norjassa. Vuoren korkein kohta on 1 416 metriä merenpinnan tasoa ylempänä. ==Lähteet== Luokka:Omasvuono Luokka:Tromssa Luokka:Tromssan läänin vuoret Luokka:Skandit
Arianne Zucker

Arianne Bethene Zucker (s. 3. kesäkuuta 1974 Northridge, Kalifornia, Yhdysvallat) on yhdysvaltalainen näyttelijä ja malli, joka tunnetaan parhaiten Nicole Walkerin roolista saippuasarjassa Päivien viemää. ==Nuoruus== Zucker syntyi Northridgessä, Kaliforniassa, mutta kasvoi Chatsworthissa, Kaliforniassa. Hänen äitinsä Barbara on kemisti ja isänsä Barry putkimies. Hänellä on myös isoveli Todd. ==Ura == Zucker alkoi tehdä mallintöitä 16-vuotiaana. Hän valmistui Chatsworth High Schoolista vuonna 1992 ja alkoi opiskella näyttelemistä Pierce Collegessa. Ensimmäisen televisioroolinsa hän sai vuonna 1998, sarjasta Päivien viemää Nicole Walkerina. ==Yksityiselämä== Arianne Zucker on ollut vuodesta 2002 naimisissa näyttelijäkollegansa Kyle Lowderin kanssa. Pariskunnan esikoistytär syntyi 7. joulukuuta 2009. == Lähteet == == Aiheesta muualla == * Arianne Zuckerin kotisivut * Luokka:Yhdysvaltalaiset televisionäyttelijät Luokka:Vuonna 1974 syntyneet Luokka:Elävät henkilöt
Čohkkugiettivárri

Čohkkugiettivárri on Skandeilla sijaitseva vuori Tromssan lääniin kuuluvassa Omasvuonon kunnassa Norjassa. Se sijaitsee Bergsdalenin pohjoispuolella. Vuoren korkein kohta on 1 327 metriä merenpinnan tasoa ylempänä. == Lähteet == Luokka:Tromssan läänin vuoret Luokka:Omasvuono
Stephen Nichols

Stephen Earl Nicols (s. 19. helmikuuta 1951 Cincinnati, Ohio, Yhdysvallat) on yhdysvaltalainen näyttelijä, joka tunnetaan parhaiten Steve Johnsona televisiosarjassa Päivien viemää. Stephen on saanut kolme Drama-Logue palkintoa. == Aiheesta muualla == * Virallinen kotisivu * Luokka:Yhdysvaltalaiset televisionäyttelijät Luokka:Vuonna 1951 syntyneet Luokka:Elävät henkilöt
Hatunvaara

Hatunvaara (, ) on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Kitdalenin pohjoispuolella. Vuoren korkein kohta on 1 205 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit
Darin Brooks

Darin Lee Brooks (s. 27. toukokuuta 1984 Maui, Havaiji, Yhdysvallat) on yhdysvaltalainen näyttelijä, joka tunnetaan parhaiten Max Bradyna televisiosarjasta Päivien viemää. Darin on pituudeltaan 178 cm. Darin Brooks esitti myös Alex Morania päähenkilönä sarjassa Blue Mountain State. Toukokuussa 2013 julkaistiin Brooksin saaneen Wyatt Fullerin roolin Kauniit ja rohkeat -sarjasta. Hän esiintyy ensimmäistä kertaa 21. kesäkuuta 2013 nähtävässä jaksossa. ==Lähteet== == Aiheesta muualla == * Luokka:Daytime Emmy -palkinnon saajat Luokka:Yhdysvaltalaiset televisionäyttelijät Luokka:Vuonna 1984 syntyneet Luokka:Elävät henkilöt
Hattefjell

Hattefjell on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Bergsdalenin kaakkoispäässä. Vuoren korkein kohta on 1 431 metriä merenpinnan tasoa ylempänä. ==Lähteet== Luokka:Tromssa Luokka:Tromssan läänin vuoret Luokka:Skandit
Ráigegáisi

Ráigegáisi on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Norddalenin pohjoispuolella. Vuoren korkein kohta on 1 369 metriä merenpinnan tasoa ylempänä. ==Lähteet== Luokka:Tromssan läänin vuoret Luokka:Omasvuono Luokka:Skandit
Drake Hogestyn

Donald "Drake" Hogestyn (29. syyskuuta 1953 Fort Wayne, Indiana, Yhdysvallat – 28. syyskuuta 2024Drake Hogestyn, Days of Our Lives' John Black, Dead at 70) oli yhdysvaltalainen näyttelijä, joka tunnetaan parhaiten John Blackina televisiosarjassa Päivien viemää. Drake oli naimisissa Victoria Postin kanssa. Parilla on kaksi lasta. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1953 syntyneet Luokka:Vuonna 2024 kuolleet
Sommarfjellet

Sommarfjellet on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Bergsdalenin ja Elsnesdalenin välissä. Vuoren korkein kohta on 1 540 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit
Nadia Bjorlin

Nadia Alexandra Bjorlin (s. 2. elokuuta 1980) on yhdysvaltalainen näyttelijä ja malli, joka on synnyinjuuriltaan ruotsalainen ja iranilainen. Hänet tunnetaan Chloe Lanena televisiosarjassa Päivien viemää. Bjorlin tuli toiseksi perintöprinsessaksi Miss Florida Teen -missikisoissa. Hän on esiintynyt useiden muotilehtien kansissa. Hän seurustelee Brandon Beemerin kanssa. == Biografia == Bjorlin syntyi Yhdysvaltain Connecticutissa, Bethelissä, mutta asui Ruotsissa seitsemänteen ikävuoteen saakka. Hänen isänsä oli ruotsalainen säveltäjä ja ohjaaja Ulf Björlin (1933–1993). Hänen äitinsä, Fary, on sisustaja Iranista. Nadia Bjorlin puhuu ruotsia, persiaa, englantia ja laulaa myös muilla kielillä. Hän on myös tunnettu sopraanoäänestään. Kun hänen perheensä muutti West Palm Beachille Floridaan, hän ilmoittautui Palm Beach County School of the Arts (nykyään Dreyfoos School of the Arts) -kouluun kahden veljensä kanssa. Siellä hän erikoistui musiikkiin ja teatteriin. Kaikki kolme sisarusta ovat menestyneet viihdealalla valmistumisensa jälkeen. Bjorlin osallistui kauneuskilpailuun vuonna 1998, ja sijoittui toiseksi perintöprinsessaksi Miss Florida Teen USA -missikisoissa. == Ura == Nadia Bjorlinin suurin saavutus on ollut saippuasarja Päivien viemää, missä hän on esittänyt hahmoa nimeltä Chloe Lane joulukuusta 1999 saakka. Ensin Chloe oli nörttimäinen tyttö isojen lasien kanssa. Yht'äkkiä hänen hahmonsa kuitenkin muuttui hiljaiseksi kaunottareksi, joka myös lauloi. Chloe rakastui rikkaaseen ja suosittuun poikaan nimeltä Philip Kiriakis, jota esitti näyttelijä Jay Kenneth Johnson. Pian heidän romanssi kuitenkin muuttui kivikkoiseksi, ja Chloe yllättäen ihastuukin Brady Blackiin, jota esittää Kyle Lowder. Alun perin Nadia Bjorlin jätti Päivien viemää -sarjan kesäkuussa 2003 keskittyäkseen laulu-uraansa. Sarjassa hänen hahmonsa muutti ollakseen oopperatähti. Hän kuitenkin palasi sarjaan marraskuussa 2004 sen jälkeen, kun hänen hahmonsa oli yllättäen joutunut auto-onnettomuuteen ja mennyt naimisiin Brady Blackin kanssa. Syyskuussa 2005 hän jätti sarjan uudelleen ja liittyi sarjaan Sex, Love & Secrets. Sarja peruutettiin, mutta Bjorlin jatkoi vierailevia näyttäytymisiä sarjoissa kuten Jake in Progress ja Out of Practice. Kesän 2005 aikaan Bjorlin teki vierailevia esiintymisiä Fishbowlin radio-ohjelmassa Coming Out with Reichen, jota juonsi Reichen Lehmkuhl. Nadia Bjorlin palasi Päivien viemään Chloena 29. marraskuuta 2007. == Yksityiselämä == Bjorlin oli kihloissa Daniel Sadekin kanssa. Hän oli myös romanttisessa mielessä liitetty näyttelijä James Stevnsoniin. Tällä hetkellä hän seurustelee näyttelijä Brandon Beemerin kanssa. == Aiheesta muualla == * Virallinen kotisivu * * Nadia Bjorlin Online * Nadian virallinen Twitter * Nadian virallinen MySpace Luokka:Yhdysvaltalaiset mallit Luokka:Yhdysvaltalaiset televisionäyttelijät Luokka:Vuonna 1980 syntyneet Luokka:Elävät henkilöt Luokka:Amerikaniranilaiset Luokka:Amerikanruotsalaiset
Olmavaara

Olmavaara (, ) on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Signaldalenin pohjoispuolella. Vuoren korkein kohta on 1 552 metriä merenpinnan tasoa ylempänä. Mannfjelletin huipulla on myös jäätikköä. Lisäksi rinteiltä ja sen useilta tasanteilta laskee lukuisia "puroja" sekä Signaldaleniin että koillisessa sijaitsevaan Sørdaleniin. ==Lähteet== Luokka:Tromssan läänin vuoret Luokka:Omasvuono Luokka:Skandit
Markusfjellet

Markusfjellet on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Signaldalenin itäpuolella. Vuoren korkein kohta on 1 541 metriä merenpinnan tasoa ylempänä. ==Lähteet== Luokka:Omasvuono Luokka:Tromssan läänin vuoret Luokka:Skandit